CELEX: 32018R0995
Language: sk
Date: 2018-07-12 00:00:00
Title: Vykonávacie nariadenie Komisie (EÚ) 2018/995 z 12. júla 2018, ktorým sa mení vykonávacie nariadenie (EÚ) 2016/2080, pokiaľ ide o lehoty na predkladanie ponúk

16.7.2018   
            
            
               SK
            
            
               Úradný vestník Európskej únie
            
            
               L 178/4
            
         VYKONÁVACIE NARIADENIE KOMISIE (EÚ) 2018/995
   z 12. júla 2018,
   ktorým sa mení vykonávacie nariadenie (EÚ) 2016/2080, pokiaľ ide o lehoty na predkladanie ponúk
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1),
   so zreteľom na vykonávacie nariadenie Komisie (EÚ) 2016/1240 z 18. mája 2016, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1308/2013, pokiaľ ide o verejnú intervenciu a pomoc na súkromné skladovanie (2), a najmä na jeho článok 28,
   keďže:
   
               (1)
            
            
               Vykonávacím nariadením Komisie (EÚ) 2016/2080 (3) sa začal predaj sušeného odstredeného mlieka postupom verejného obstarávania. Stanovili sa ním dve čiastkové výzvy na mesačné predkladanie ponúk, s výnimkou augusta a decembra.
            
         
               (2)
            
            
               Vykonávacím nariadením Komisie (EÚ) 2017/472 (4) sa zmenilo nariadenie 2016/2080 tak, že sa znížil počet lehôt, počas ktorých sa môžu predkladať ponuky, na jednu mesačne, a odstránilo sa poskytovanie tejto lehoty v auguste.
            
         
               (3)
            
            
               Skúsenosti získané z uskutočnených čiastkových výziev na predkladanie ponúk v roku 2018 ukazujú zvýšený záujem o ponuky za súčasných trhových podmienok. Preto je vhodné obnoviť pôvodný počet lehôt, počas ktorých sa môžu predkladať ponuky, a poskytnúť túto lehotu aj v auguste.
            
         
               (4)
            
            
               Keďže lehota v auguste sa končí vo štvrtý utorok, s cieľom zabrániť dvom ponukám v dvoch po sebe nasledujúcich týždňoch je vhodné poskytnúť v septembri len jednu lehotu.
            
         
               (5)
            
            
               Vykonávacie nariadenie (EÚ) 2016/2080 by sa preto malo zodpovedajúcim spôsobom zmeniť.
            
         
               (6)
            
            
               Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,
            
         PRIJALA TOTO NARIADENIE:
   Článok 1
   Článok 2 ods. 2 vykonávacieho nariadenia (EÚ) 2016/2080 sa nahrádza takto:
   
      „2.   Lehoty, počas ktorých sa môžu predkladať ponuky v rámci druhej a každej ďalšej čiastkovej výzvy na predkladanie ponúk, sa začínajú prvým pracovným dňom po skončení predchádzajúcej lehoty. Končia sa o 11.00 hod. bruselského času v prvý a tretí utorok mesiaca. V auguste je však táto lehota 11.00 hod. bruselského času vo štvrtý utorok, v septembri 11.00 hod. bruselského času v tretí utorok a v decembri 11.00 hod. bruselského času v druhý utorok. Ak je utorok štátnym sviatkom, lehota je 11.00 hod. bruselského času predchádzajúceho pracovného dňa.“
   
   Článok 2
   Toto nariadenie nadobúda účinnosť 18. júla 2018.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli, 12. júla 2018
      
         
            Za Komisiu
         
         
            v mene predsedu
         
         Phil HOGAN
         
            člen Komisie
         
      
   
   
      (1)  Ú. v. EÚ L 347, 20.12.2013, s. 671.
   
      (2)  Ú. v. EÚ L 206, 30.7.2016, s. 71.
   
      (3)  Vykonávacie nariadenie Komisie (EÚ) 2016/2080 z 25. novembra 2016, ktorým sa začína predaj sušeného odstredeného mlieka postupom verejného obstarávania (Ú. v. EÚ L 321, 29.11.2016, s. 45).
   
      (4)  Vykonávacie nariadenie Komisie (EÚ) 2017/472 z 15. marca 2017, ktorým sa mení vykonávacie nariadenie (EÚ) 2016/2080, pokiaľ ide o lehoty na predkladanie ponúk (Ú. v. EÚ L 73, 18.3.2017, s. 5).